Äsja helistas mulle mart normet ühest populaarsest raadiojaamast ja edastas raadiokuulaja küsimuse: miks on maailm hukas? Ma olen alati arvanud, et põhjuseks on globaalne loomastumine aga  seekord ei jõudnud enam sama joru ajada. Ütlesin, et põhjusi on kaks. Tulles tagasi inimtsivilisatsiooni hälli juurde, vaatame mis pani aluse ühiskonna korralduse kõrgemale vormile, mida tunneme tsivilisatsiooni nime all. Loomastumise tegid lõpu kaks asja. Esiteks põllumajandus, mis võimaldas tootlikkust tõsta ja hakata üleval pidama professionaalset kultuuri. Teiseks kirjaoskus, mis tagas kultuuri järjepidevuse. Pole tähtis kas maailma vanimad linnad tekkisid guatemalas, hiinas, türgis, egiptuses,  mesopotaamisas või türgis. Väljakaevamised näitavad, et põllumajandusele pani aluse vägivald, mitte katse ja eksituse meetod või loomulik areng. Tugevam sundis nõrgema kündma ja külvama ning pühendus ise kirjaoskusele. Mis aga toimub tänapäeval? Kõik künnavad ja külvavad - kirjaoskus on praktiliselt minetatud. Mis on kõrghariduse väärtus, kui inimesed pärast ülikooli enam ühtki raamatut ei loe või kui siis ainult künnimehe käsiraamatuid. Me oleme kõik orjastatud, kõik toodavad, keegi ei saa enam pühenduda  kirjaoskusele. Ja siit see loomastumine tuleb.